អ្នកមីងប៉ូច ខាន់ គាត់ជាអ្នកនៅភូមិអំពៅព្រៃហើយគាត់បានផ្លាស់ពីទីលំនៅនៅទីនោះមកនៅដំណាក់សង្កែវិញពេលគាត់មានប្តីហើយ ។ អ្នកមីងនឹងគ្រួសារកាលពីដើមឡើយធ្វើស្រែចំការ ហើយម្តាយជាអ្នកលក់ចាប់ហ៊ួយផងដែរហើយឪពុកគាត់ដើរលេងអាប៉ោង!!បន្ទាប់ពីអ្នកមីងបានរៀបការហើយគាត់បានផ្លាស់ទីលំនៅហើយបានប្រកបមុខរបរនេសាទប្តីនេសាទហើយគាត់យកត្រីដែលបានហ្នឹងយកទៅលក់។តែសព្វថ្ងៃគាត់លែងប្រកបមុខរបរនេះទៀតហើយ ហើយឥឡូវគាត់ធ្វើជាអ្នកអនាម័យនៅតាមហាង ហើយស្វាមីរត់ម៉ូតូ!! សព្វថ្ងៃអ្នកមីងរស់នៅជាមួយប្តី ចៅហើយនឹងកូនដែលមិនទាន់រៀបការហើយអ្នករៀបការហើយក៏បែកចេញពីគាត់។

ការសំភាសន៍របស់អ្នកមីង ប៉ូច ខាន់

អ្នកដែលសំភាសន៍ឈ្មោះ ញ៉ែម សុគន្ធា អ្នកដែលត្រូវគេសំភាសន៍ឈ្មោះ ប៉ូច ខាន់

ក៖ ជាដំបូងនាងខ្ញុំសូមថ្លែងអំណរគុណដល់អ្នកមីងដែលបានអោយញ៉ុមសំភាសន៍អំពីជីវប្រវត្តិរបស់អ្នកមីងនាងខ្ញុំឈ្មោះញ៉ែម សុគន្ធា ជាអ្នកសំភាសន៍អំពីជីវប្រវត្តិអ្នកមីងនៅក្នុងថ្ងៃនេះពួកយើងសំភាសន៍នៅក្នុងខែឧសភាឆ្នាំ២០១៨ ការសំភាសន៍នេះមានទីតាំងស្ថិតនៅក្នុងភូមិដំណាក់សង្កែ ឃុំព្រែកកំពឹស ស្រុកកណ្តាលស្ទឹង ខេត្តកណ្តាល ប្រទេសកម្ពុជា។ អ៊ីចឹងញ៉ុមមានអារម្មណ៍រីករាយមែនទែនដែលអ្នកមីងអោយញ៉ុមបានសំភាសន៍អំពីជីវប្រវត្តិរបស់អ្នកមីងដើម្បីទុកអោយកូនចៅខ្មែរយើងជំនាន់ក្រោយបានស្តាប់ពីជីវិតអ៊ីចឹងទៅណាស់អ្នកមីង!!

ខ៖ ចា៎!!

ក៖ អ្នកមីងសូមប្រាប់ឈ្មោះពេញអ្នកមីងឈ្មោះអីគេដែរ?

ខ៖ ឈ្មោះប៉ូច ខាន់។

ក៖ ប៉ូច ខាន់?ខ៖ចា៎!!ក៖ អ្នកមីងសព្វថ្ងៃអ្នកមីងមានអាយុប៉ុន្មានឆ្នាំហើយ?

ខ៖ ញ៉ុមហេ?ក៖ចា៎!!ខ៖ ៥៥។

ក៖ ចា៎ប៉ុន្តែអ្នកមីងមុខនៅតែក្មេង។អ្នកមីងញ៉ុមមានអារម្មណ៍ថាអ្នកមីងសាច់នៅតែចាំអញ្ចឹងហា៎!!ដោយសារអ្នកមីងកំពុងតែកោសខ្យល់អញ្ចឹងទៅឃើញសាច់អញ្ចឹងទៅដឹងថាអ្នកមីងសាច់នៅតែស្រស់ថ្លា។ចា៎ អ្នកមីងដូចថាឆ្នាំខ្មែរអ្នកមីងកើតឆ្នាំសត្វអីគេវិញ ដូចជាឆ្នាំជូត ឆ្លូវ ខាល ថោះអីវ៉ាន់អញ្ចឹងហា៎??

ខ៖ញ៉ុមសត្វទន្សាយ។

ក៖ ទន្សាយ!! ឆ្នាំថោះ!!ខ៖ចា៎!!ក៖អ្នកមីងមានចាំខ្លួនឯងថាកើតឆ្នាំណា ខែណាអីទេ?

ខ៖អត់។

ក៖ តែគ្រាន់តែដឹងថារាល់ថ្ងៃហ្នឹងអើរអាយុ៥៥ឆ្នាំក្នុងឆ្នាំ២០១៨អ្នកមីងណោះ?

ខ៖ ចា៎!!

ក៖ អ្នកមីងកាលពីនៅក្មេង មានឈ្មោះអីក្រៅពីឈ្មោះខាន់ហ្នឹងទេ?

ខ៖អត់ទេ!!មានតែមួយ។

ក៖ ដូចឪពុកម្តាយហៅងារនេះងារនោះអីអញ្ចឹងអត់មានទេហេ?

ខ៖អត់អត់ទេ!!

ក៖ ដោយសារភាគច្រើនខ្មែរយើងហ្ហ៎មីងគាត់ចូលចិត្តតែដាក់ឈ្មោះអីក្រៅៗផ្សេងៗទៀត!!អញ្ចឹងហា៎!!ខ៖ចា៎!!ក៖ ដូចខ្លះអ្នកខ្លះជាកូនពៅអញ្ចឹងទៅមានឈ្មោះមួយទៀតដែលហៅតែមីពៅ មីពៅអីអញ្ចឹងទៅណាស់!!ហ្នឹងហើយតែមីងអត់មានទេមីងណោះ?

ខ៖ អត់មានទេ!!អត់។

ក៖ចា៎អញ្ចឹងអ្នកមីង អ្នកមីងមានបងប្អូនប្រុសស្រីប៉ូន្មាននាក់ដែរ?

ខ៖ ញ៉ុមមានញ៉ុមមានតែ៣នាក់។

ក៖ ស្រីប៉ុនន្មានប្រុសប៉ុន្មានដែរអ្នកមីង?

ខ៖ ស្រីពីរប្រុសមួយ!!

ក៖ ចា៎ តែឥឡូវពួកគាត់នៅរស់ទាំងពីរនាក់ហ្នឹងតើហី?

ខ៖ ចា៎នៅរស់ទាំងពីរនាក់ហ្នឹងទាំងអស់។

ក៖ អ្នកមីងជាកូនទីប៉ុន្មានវិញ?

ខ៖ញ៉ុមពៅគេ។

ក៖ ហ្ហ៎ពៅគេ!!អញ្ចឹងបងប្រុសបងដំបូងគេគាត់អាយុប៉ុន្មានហើយឥឡូវ?

ខ៖អាយុច្រើនហើយ!!

ក៖ ចូល៦០ជាងហើយមីងហេ?

ខ៖ ហ្នឹងហើយ ចូលហើយ!!ក៖ចា៎!!ខ៖ គាត់ធ្វើការស៊ីប្រាក់រ៉ឺត្រែតហើយ!!

ក៖ ហ្ហ៎អញ្ចឹងមានតែ៦០ជាង ៦៥ហើយឡើងហើយអ្នកមីងណោះ?

ខ៖ ហ្នឹងហើយ!!

ក៖ ប្រហែលជា អត់ទេបើសិនជាធ្វើការងាររដ្ឋញ៉ុមគេគិតថារ៉ឺត្រែង៦០ឆ្នាំឡើងដោយសារពុកញ៉ុមគាត់រ៉ឺត្រែតអាយុគាត់៦០ឆ្នាំដែរគាត់ធ្វើគ្រូបង្រៀនហ្ហ៎!!

ខ៖​ហ៊ីគាត់ធ្វើនៅខាងយាមគុកព្រៃសរ។

ក៖ ហ្ហ៎ខាងគុកណោះមីងហេ?

ខ៖ ហ្នឹងហើយ ឥឡូវគាត់នៅអោយស៊ីប្រាក់រ៉ឺត្រែត។

ក៖ ចា៎ ហើយពេលដែលគាត់យាមគុកហ្នឹងមីងដែលឮអីពីប្រវត្តិនៃការយាមគុកគាត់ទេញ៉ុមអត់ដែលស្គាល់សោះ?

ខ៖ មិនដែលទៅទេញ៉ុម!!

ក៖ គាត់មានដែលនិយាយអីគេពីការយាមគុក របៀបថាពួកអាក្មេងៗចាប់ទៅឬក៏មានអាក្មេងជន ជនល្មើសអីវ៉ាន់ទៅមីងពួកគា់តមានដែលនិយាយអីពីរឿងហ្នឹងអីអត់?

ខ៖ អត់ដែលសួរអត់ដែលនាំអីផង។ក៖ចា៎!ខ៖គា់តនៅណា នៅតាខ្មៅណោះហើយឯងនៅនេះហ្នឹង។

ក៖ ហ្ហ៎ឆ្ងាយពីគ្នាអញ្ចឹងហេ?ខ៖ឆ្ងាយ។ក៖ចា៎អញ្ចឹងអ្នកមីងសព្វថ្ងៃមានទីលំនៅនៅភូមិព្រែកកំពឹង ហាភូមិដំណាក់សង្កែ ឃុំព្រែកកំពឹស ស្រុកកណ្តាលស្ទឹង ខេត្តកណ្តាល?

ខ៖ ហ្នឹងហើយ!!

ក៖ នៅទីនេះគេហៅតាតាវេស?

ខ៖ គេហៅតាវេស។

ក៖ តែម៉េចគេគ្រាន់តែដាក់ឈ្មោះតើអ្នកមីងហេ?

ខ៖ ហ្នឹងហើយ។

ក៖ តែមិនមែន បើពិតដំណាក់សង្កែទេ?អញ្ចឹងហេ?

ខ៖ ហ្នឹងហើយ ដាក់នៅក្នុងនេះតាវេស ហា៎នៅក្នុងនេះឃុំដំណាក់សង្កែ!!

ក៖ ចា៎ហ្នឹងហើយ!!ហ្នឹងហើយភាគច្រើនខ្មែរយើងចេះតែដាក់ហៅអញ្ចឹងទៅណាស់!!

ខ៖ ហ្នឹងហើយ!!

ក៖ ភាគច្រើនមីង

ខ៖ ចុះអានេះនៅហ្នឹងមុនដំបូងឡើយចាប់តាមនេះអ៊ីចឹងសុទ្ធតែព្រៃសុទ្ធតែអីអញ្ចឹងណាស់!!ក៖​ចា៎!!ខ៖​ដល់ពេលហើយចេះតែហៅអញ្ចឹងទៅ!!

ក៖ អ៊ីចឹងមីងមកចាប់នៅនេះមកចាប់ដំបូងមកឆ្នាំប៉ូន្មានហើយ?

ខ៖ហ៊ីមកប៉ុន្មានឆ្នាំហើយទេ!!

ក៖និយាយទៅមិនយូរណាប៉ុន្មានទេ?

ខ៖ យូរហើយ!!តាំងពីកូនញ៉ុមនៅទូចៗឥឡូវចង់២០ឆ្នាំជាងហើយ!!

ក៖ ហ្ហ៎អ៊ីចឹងទាំងអស់ហ្នឹងចៅឬមួយក៏កូន?

ខ៖ នេះសុទ្ធតែចៅហ្នឹង!!

ក៖ ហ៊ីញ៉ុមស្មានតែកូន!!

ខ៖ បើកូនញ៉ុមអាពៅ២២ហើយហ្នឹង ។ក៖ហ្ហ៎!!ខ៖២០ឆ្នាំជាងហើយហ្នឹង!!

ក៖ម៉េចញ៉ុមស្មានតែកូនរបស់អ្នកមីងតើ!!

ខ៖ ចៅ!!

ក៖ មើលទៅកូនសុទ្ធតែប្រុសៗ!!អញ្ចឹងពេលមកដំបូងហ្នឹងសុទ្ធតែព្រៃទាំងអស់មីងណោះ?

ខ៖ សុទ្ធតែព្រៃតើ!!ក៖ចា៎!!ខ៖មានតែមួយប្រលោះ ថាហ៊ីមានតែមួយប្រលោះប៉ុនផ្លូវប៉ុណ្ណឹងទេដើរហិ!!ក៖ចា៎!!ខ៖ សុទ្ធតែព្រៃ!!

ក៖ អញ្ចឹងពេលនៅដំបូងខ្លាចម៉េចទៅមីង?

ខ៖អត់អីដែរ!!នៅហ្នឹងពេលញ៉ុមមកមានផ្ទះ៣ ៤មានផ្ទះ២ ៣អញ្ចឹងដែរ!!

ក៖ហ្ហ៎!!តែសុវត្ថិភាពអីគ្រាន់បើដែរអ្នកមីងហេ?

ខ៖ មានអី!!អត់មានអីទេ អត់មានដែលលួចអត់មានដែលប្លន់អី!អត់។ក៖ចា៎!!ខ៖តាំងពីមកនៅសុខសប្បាយមករហូត!!

ក៖ អ្នកមីងពេលអ្នកមីងមករស់នៅហ្នឹងអ៊ីចឹងអ៊ីចឹងរបររកស៊ីមានតែធ្វើការនេសាទមីងហេ?

ខ៖ ធ្វើរកត្រី!!

ក៖​ស្វាមីអ្នកមីងគឺជាអ្នករកត្រី?ខ៖​ចា៎!!ក៖ ចា៎ ពេលមុនបានច្រើនណាស់មីងហី?

ខ៖ ត្រីហេ?ក៖ចា៎!ខ៖ ហ៊ីពេលមុនគួរសមដែរហ្នឹងទឹមតែមកឥលូវទេ គេលើទំនប់ខ្វាត់ខ្វែងទៅអស់ហ្ហ៎!!ក៖ហ៊ី!!ខ៖មុនលើកយកទៅលក់អញ្ចឹងមួយថ្ងៃ១០០០០០អីអញ្ចឹងដែរហ្នឹងហា៎!!

ក៖ ហ៊ីច្រើនដែរហ្នឹងដែរហា៎មីងហា!!

ខ៖ ហ្នឹងហើយ!!ព្រឹកឡើង៥០០០០ អីអញ្ចឹងទៅ ល្ងាចឡើង៤០០០០ ៥០០០០អីអញ្ចឹងទៀតទៅ!!

ក៖ ចុះដល់ពេលឥឡូវវាម៉េចវិញទៅអញ្ចឹងទៅ?

ខ៖ហ៊ីដល់ពេលឥលូវអត់ខ្សត់ណាស់រកចង់តែស្លរហ្នឹងមិនចង់ទាំងបានផង!!

ក៖អើយ!! អញ្ចឹងប្តីអ្នកមីងពេលមកដំបូងជាមួយអ្នកមីងរកស៊ីនេសាទមីងលក់ត្រីអញ្ចឹងទៅ?ហើយដល់ពេលរកត្រីអត់បានអញ្ចឹងពូរកស៊ីអីគេវិញទៅអញ្ចឹង?

ខ៖ ដល់ពេលខែអត់ត្រីអញ្ចឹងចេះតែធ្វើសំនង់ធ្វើអីអញ្ចឹងទៅ!!ក៖ហ្ហ៎!!ខ៖គេជួលធ្វើសំនង់ធ្វើសំនង់អីអញ្ចឹងទៅ!!

ក៖ ចា៎!!ឥឡូវលោកពូនៅធ្វើសំនង់នៅឡើយទេមីងណេះ?

ខ៖ ហ្នឹងហើយ!!

ក៖ ចា៎!!អ្នកមីងសំរាប់ ងាកមកដល់បងប្រុសអ្នកមីងវិញមិញអើរឥឡូវគាត់៦០ឆ្នាំជាងដែរហើយឥលូវ ចុះបងស្រីរបស់អ្នកមីងគាត់អាយុប៉ុន្មានដែរហើយ?

ខ៖ ឆ្កែឆ្នាំច។

ក៖ ឆ្នាំច ដំណាលម៉ែញ៉ុម!ខ៖ច!!ក៖ ៦០ បើមិន៥៩ ៦០ហើយ។

ខ៖ ហ្នឹងហើយ!!

ក៖ ចា៎ អញ្ចឹងបងប្អូនអ្នកមីងដដូចជារង្វើលៗដែរហ្នឹង!!ខ៖ចា៎!!ក៖ ថាអត់ដូចមានញឹកអាយុអាដិតៗជាប់គ្នាអញ្ចឹងទៅណាស់!!ខ៖ចា៎!!!ក៖ ចា៎អ្នកមីងដូចជាគាត់រកស៊ីអីគេដែរសព្វថ្ងៃ?

ខ៖ នៅតែផ្ទះដាំបាយអោយតែកូនធ្វើការឥឡូវ!!

ក៖​ចុះពេលមុនវិញ?

ខ៖ ពេលមុនហេ?ក៖ចា៎!!ខ៖ ពេលមុនដាំបន្លែ!!

ក៖នៅហ្នឹងដែរហេ?

ខ៖ ណោះនៅណោះនៅទួលក្រសាំងហ្ហ៎!!

ក៖ ចំអ៊ីចឹងនៅបែកចែកជើងគ្នា!!

ខ៖ ចា៎នៅឆ្ងាយៗហ្ហ៎!!នៅឆ្ងាយៗណាស់បងប្អូនញ៉ុមអត់មាននៅជិតគ្នាអីទេ បងប្អូនញ៉ុមនៅឆ្ងាយៗពីគ្នាណាស់!!

ក៖ អញ្ចឹងសុទ្ធតែចែកជើងគ្នា?ខ៖ចា៎!!ក៖មើលបងប្រុសនៅតាខ្មៅបងស្រីនៅទួលក្រសាំងមីងមកនៅតាវេស!!ខ៖ចា៎!!ក៖ ដំណាក់សង្កែរណេះ?

ខ៖ចា៎!!ហ្នឹងហើយ!!

ក៖ ហ្នឹងហើយនៅឆ្ងាយៗពីគ្នាតើ!!អ្នកមីងអញ្ចឹងបងប្រុសគាត់ឈ្មោះអីគេដែរ?

ខ៖ ប៉ន។

ក៖ ប៉នហ្នឹងហើយពូប៉ន!!

ខ​៖ចា៎!!ប៉ុន្តែដល់ពេលឥលូវទៅរកឈ្មោះប៉នអត់ឃើញទេ!!ទាល់តែឈ្មោះវុធ។

ក៖ គាត់ដូរវិញ?

ខ៖ ហ្នឹងហើយ!!គេដូរឈ្មោះវុធ!!

ក៖ ចា៎គេធ្វើការធ្វើអីទេមីងបានគេដូរអញ្ចឹង?

ខ៖ ចា៎!!

ក៖ហ្ហ៎ដោយសារប្រហែលជាទិញឈ្មោះទិញអីចូលនៅកន្លែងធ្វើការអីទេហី?

ខ៖អត់ទិញទេ!!យកឈ្មោះកូនដាក់។

ក៖ហ្ហ!!ចុះដល់ពេលបងស្រីអ្នកមីងគាត់ឈ្មោះអីគេដែរ?

ខ៖ បងញ៉ុមឈ្មោះខន។

ក៖ ចា៎អ្នកមីងខាន់ គាត់ខន?ខ៖ចា៎ៗ!ក៖ចា៎!!អើរអ្នកមីងសំររាប់បងប្អូនអ្នកមីងតាំងពីក្មេងមកអ្នកមីងចាំអីគេខ្លះអនុស្សាវរីយ៍ជាមួយគ្នាអញ្ចឹងហា៎ មីងធ្លាប់លេងអីគេខ្លះជាមួយគាត់អញ្ចឹងហា៎??ស្រលាញ់បងប្អូនកន្លែងណាជាងគេទៅ?

ខ៖ បងប្អូនញ៉ុមស្រលាញ់គ្នាណាស់ អត់ចេះឈ្លោះគ្នាទេ!!

ក៖ ចា៎!!មើលម៉េចខ្លះទៅអ្នកមីងរៀបរាប់អនុស្សាម៉ាវអនុស្សាវរីយ៍របស់អ្នកមីងតិចមើល?

ខ៖ មិនដែលចេះវ៉ៃប្អូនមិនដែលចេះវ៉ៃអីគេទេ!!ខោអាវអីទិញ ស្បែកជើង ឃើញទៅអីស្អាតៗអញ្ចឹងចេអតែទិញយកមកអោយប្អូនហើយ!!

ក៖ចា៎!!ល្អហើយអញ្ចឹងអ្នកមីងណោះ?

ខ៖ ហ្នឹងហើយ!!

ក៖ ដូចជាពេលនៅពីក្មេងមីងធ្លាប់លេងល្បែងអីគេខ្លះជាមួយគាត់អញ្ចឹងហា៎ ដូចជាល្បែងខ្មែរយើងក្មេងៗនៅពីទូច លេងឆ្កឹះកៅស៊ូ លេងវិលកង់ឡានអី មីងធ្លាប់លេងមួយហ្នឹងទេ?

ខ៖ ហ៊ីញ៉ុមអត់ដែលលេង មានតែដែលលេងជាមួយពួកម៉ាក់ លេងបោះឈូង លេងបោះអាយប់ៗឡើង!!ក៖ចា៎!!ខ៖លេងអ៊ូ លេងអីហ្នឹងកាលពេលហ្នឹង!!ក្មេងៗពេលហ្នឹងហ្ហ៎!!

ក៖ ចា៎តែលេងជាមួយបងប្អូនអត់សូវដែលលេងវិញ?

ខ៖ អត់។ក៖ហ៊ី!!ខ៖ លេងណាបើគេធំៗហើយយើងនៅទូចៗយើងតូច!! ក៖ចា៎!!ខ៖មិនដែលបានលេងជាមួយផង!!

ក៖អញ្ចឹងគាត់លេងជាមួយពួកម៉ាក់គាត់មីងលេងជាមួយពួកម៉ាក់មីងអញ្ចឹងទៅ?

ខ៖ ហ្នឹងហើយ ចា៎!!អាហ្នឹងផ្សេង។

ក៖ មីងដល់ពេលដែលនៅផ្ទះជាមួយគ្នាពេលយប់ឡើងអញ្ចឹងមានដែលឪពុកម្តាយមានដែលនិយាយរឿងអីវ៉ាន់មានដែលប្រាប់កូនៗបីនាក់ហ្នឹងអត់អញ្ចឹង?

ខ៖ អត់សូវបាននេះផង!!

ក៖ គាត់អត់សូវបាននិយាយដែលមីងហេ?

ខ៖ ហ្នឹងហើយ!!

ក៖ ភាគច្រើនរៀងៗខ្លួនអញ្ចឹងម៉ងទៅ!!

ខ៖សុទ្ធតែនៅផ្ទះ គ្រាន់តែបែកអាពតឡើង អញ្ចុះនៅទូចៗបែក នៅនៅជំទើរចូលអាពតដល់ពេលបែកអាពតឡើងគេមានប្តីមានប្រពន្ធគេបែកគ្នាអស់ហា៎!!ក៖ចា៎!!ខ៖មានបាននៅមូលគ្នាណា!!

ក៖​ហ្នឹងហើយ!ដល់ពេលអ្នកមីងទូចគាត់ធំអត់សូវបានលេងជាមួយគ្នា?

ខ៖ ហ្នឹងហើយមានបាននេះណា ដល់ពេលអញ្ចឹងទៅអាពត ដល់ពេលបែកពីអាពត ដល់ពេលបងញ៉ុមស្រីហ្នឹងរៀបពេលចំបក់អាពតតើ!!ក៖ចំ!!ខ៖អាពតរៀបអោយតើ!!ក៖ចា៎!!ខ៖បើបងប្រុសការមុន ការមុនអាពត!!ក៖ចា៎!!តែហេងហើយបងប្អូនអ្នកមីងគាត់នៅរស់ទាំងអស់គ្នាបងប្អូនអ្នកមីងបានមកវិញទាំងអស់ហា៎!!ខ៖ ចា៎!!ក៖ បើបងប្អូនម៉ែញ៉ុមវិញហាវិញគាត់នេះហ្ហ៎ ដូចរបៀបថាអាចចេះដឹងហា៎!!ហើយឡើងជើងសក់ ហើយម៉ែញ៉ុមថាគាត់រៀនឡើងអស់ថ្នាក់ហា៎!!ហើយស្អាតសង្ហាម៉ងហើយមីងណាស់!!

ខ៖ហ្នឹងហើយ !!

ក៖ ហើយសុទ្ធតែធ្វើការនៅពោធិ៍សាត់ជិះសុទ្ធតែអាស្អីគេអាកន្ទុំរុយនោះមីង!!!

ខ៖ ហ្នឹងហើយ !!

ក៖​ហើយនៅពោធិ៍សាត់គេល្បីថាសាហាវណាស់មីងណាស់សម្លាប់ហាមីងហា៎!ហើយដល់ពេលអញ្ចឹងបានគាត់ទៅ។

ខ៖ រកអត់ឃើញ។

ក៖ ហ្នឹងហើយពេលញ៉ុមសំភាសន៍ម៉ែញ៉ុមហ្ហ៎ពីប្រវត្តិរបស់គាត់ហា៎មីង ទាំងពីរនាក់!!

ខ៖ កំសត់ណាស់។

ក៖ ហ្នឹងហើយនាំគ្នាអួលនិយាយលេងចេញបណ្តោយមីង!!

ខ៖ ហ្នឹងហើយចុះបើបាត់ទៅ។

ក៖​ហ្នឹងហើយ !! ហើយថាបងគាត់ហា៎ថាស្រលាញ់ប្អូនខ្លាំងណាស់មីងណាស់!!

ខ៖ ញ៉ុមចេះអត់អីដែរ បងប្អូនតែបីនាក់ចេះអត់អីៗ!!!

ក៖ អត់របូត!!

ខ៖ ហ្នឹងហើយចំបក់អាពតបែកគ្នារៀងៗខ្លួនអ៊ីចឹងដល់តែពេលចូលអាពតរៀងៗខ្លួនដល់តែពេលបែកអាពត គ្រាន់តែពេលបែកពេលព្រឹកអញ្ចឹងល្ងាចឡើងមូលមកជួបគ្នាអស់រលីង។

ក៖ ហេងហើយមីងណេះ?

ខ៖​ហ្នឹងហើយដើរមកមូលគ្នាម៉ងមីងណោះ។ហ្នឹងហើយមកជុំគ្នា បើពេលអាពតមិនដែលបានជួបមុខគ្នាអាម៉េច!!ក៖ចា៎!!ខ៖ អត់រលីងតែម្តង!!ក៖ហ៊ី!!ខ៖ អត់ដែលជួបគ្នាទេ ដល់តែគ្រាន់តែបែកអាពតខ្ញុំហើយក្រោយគេ!!

ក៖ ដើរមកក្រោយគេ?

ខ៖ ហ្នឹងហើយ ។

ក៖ ហើយមីងអត់នៅជាមួយគេទេហេ?

ខ៖ ដល់ពេលហើយ!!

ក៖ នៅជាមួយម៉ែឬក៏នៅបែកកងចល័តតែម្នាក់ឯង?

ខ៖ បែកហានៅកងចល័តនេះហ្នឹង នៅកងចល័តម្តុំព្រែកតូចហិ!!ក៖ចា៎!!ខ៖ មកនៅហ្នឹង!!

ក៖ហ៊ី!ចា៎មីងម៉េចមីងមានអីដែលចង់រៀបរាប់ពីពួកគាត់ដែលមីងចងចាំពីពួកគាត់ទៀតទេ?

ខ៖ ហ៊ីដូចជាកមិនសូវចំទេភ្លេចអស់ហើយ!

ក៖ តែដល់ពេលបែកគ្នាដល់ពេលមានប្តីមានប្រពន្ធរៀងខ្លួនទំនាក់ទំនងរបស់មីងហើយនឹងបងនៅតែល្អជាមួយគ្នាតើហេមីងណោះ?

ខ៖ចា៎ ហ្នឹងបងៗញ៉ុមល្អណាស់!!ក៖ចា៎!!ខ៖ ដូចថាអញ្ចេកគេមានគួរសមអញ្ចឹងទៅយើងហ្នឹងអត់ជាងគេអ៊ីចឹងហា៎អាខ្លះអង្ករអាខ្លះលុយ!!ក៖ហ៊ី!!ខ៖ អាឯងប្អូននេះទៅតែដៃទទេទេ!!មកវិញរយិងរយោងមកហើយ!!ក៖ចា៎!!ខ៖ លុយ៤០០០០​ ៥០០០០ អ៊ីចឹងទៅ អង្ករ៤ ១០គីឡូអីអ៊ីចឹងទៅ!!ក៖ចា៎!!ខ៖ មានអីមានតែស្ករប៊ីចេះសព្វគ្រប់!!

ក៖ ទៅបងជូនប្អូនវិញមីងហេ?

ខ៖ ហ្នឹងហើយ។ចុះគេសុទ្ធតែ សុទ្ធតែគួរសម!!ក៖ចា៎!!ខ៖ គេកូនៗគេច្រើន!!ក៖ហ្ហ៎!!ខ៖ កូនគេ៦ ៧នាក់ហើយ!ហើយគេចូលធ្វើការទាំងអស់!!

ក៖ចា៎!!រឿងអីមិនគ្រាន់បើម៉េចមីងណោះ!!

ខ៖រៀងគ្រាន់បើ ដល់ឯងណេះមានណាដល់គេកូនគេមួយៗគេការហើយអស់ទៅគេទៅនៅខាងប្រពន្ធគេទៅនៅខាងប្តីគេអស់មានណាមានតែនៅជាមួយចៅហ្នឹង!!

ក៖ តែអត់អីទេមីងណោះអោយតែមានសុភមង្គលមីងណោះ?

ខ៖ ហើយនឹងតាហ្នឹង!! ហ្នឹងហើយ!!

ក៖ អ្នកមីងសំរាប់ម្តាយរបស់មីងគាត់ឈ្មោះអីគេដែរ?

ខ៖ ម៉ែញ៉ុមឈ្មោះឃឹម។

ក៖ចា៎ ត្រកូលគាត់!!

ខ៖ ត្រកូលហេ?ក៖ចា៎!!ខ៖ ត្រកូលសៅ!!

ក៖ សៅ ឃឹម?ខ៖ចា៎!!ក៖ ឥឡូវគាត់នៅមាននជីវិតទេមីង?

ខ៖ មានណាគាត់ខូចយូរហើយ។

ក៖ គាត់មូលហេតុអីដែរមីងបានស្លាប់?

ខ៖ គាត់ឈឺ !!

ក៖ ឈឺពេលហ្នឹងពេលបែកប៉ុល ពតហើយឬក៏នៅក្នុងប៉ុល ពតមីង?

ខ៖ អត់ទេឈឺបែកហើយហ្នឹង ទឹមតែខូច២ឆ្នាំហ្នឹង!!

ក៖ ហ្ហ៎!!អ៊ីចឹងពេលគាត់ស្លាប់ហ្នឹងអាយុប៉ុន្មានដែរមីងពេលគាត់ស្លាប់ហ្នឹង?

ខ៖ គា់តស្លាប់អាយុ៨៣ ។

ក៖ អ៊ីចឹងគាត់ស្លាប់អាយុ៨៣នៅក្នុងឆ្នាំ២០១៦?

ខ៖ ហ្នឹងហើយចា៎!!

ក៖ ហ្នឹងហើយព្រោះអីទឹមតែស្លាប់ពីរឆ្នំា។

ខ៖ ឪពុកខ្ញុំខូច៦៣ ។

ក៖ ចា៎នៅឆ្នាំណាឪពុក?

ខ៖ ហ៊ីឪពុកញ៉ុមខូចយូរហើយខូចមុនម៉ែ។

ក៖ ខូចមុនម៉ែប៉ុន្មានឆ្នាំទៅមីង?

ខ៖ ហ៊ីមួយ៨៣ មួយ៦៣។

ក៖ តែស្លាប់ឆ្នាំខុសគ្នាមីងហេ?

ខ៖ ហ្នឹងហើយខុសគ្នាតើ!!

ក៖ តែអត់ដឹងថាប៉ាស្លាប់ឆ្នាំអីគេទេមីងហេ?

ខ៖ ហ្នឹងហើយអត់ដឹង។

ក៖តែដឹងតែយូរហើយ?

ខ៖ ហ្នឹងហើយ!!

ក៖ អត់ដឹងថាមុនយាយប៉ុន្មានឆ្នាំអត់ដឹងទេមីងណេះ?ប្រហែលមើលមីងប្រហែលមើល??

ខ៖ មើល៦៣ ហើយ៨៣។

ក៖ តែដឹងថាឪពុកបងរបស់ម៉ែមែនទេ?ខ៖ចា៎!!ក៖ ហ៊ីអញ្ចឹងយូរណាស់ហើយហ្នឹងមីងអើយ!!

ខ៖ គាត់ស្លាប់យូរណាស់ហើយើហ្នឹង!!គាត់ស្លាប់!!

ក៖ តាំងពីជំនាន់៩០ជាងហ្ហ៎មីងហេ?

ខ៖ ហ្នឹងហើយ!!

ក៖ ហ្នឹងហើយអូខេ ចឹងមីងចាំឆ្នាំខ្មែរម៉ែទេ?គាត់កើតឆ្នាំខ្មែរគាត់កើតឆ្នំាអីគេវិញ?

ខ: អត់ចាំអត់!!

ក: អត់អីទេអញ្ចឹងនោះ!!

ខ: អត់ដឹង!!

ក: អញ្ចឹងអ្នកមីងម្ដាយជាអ្នកស្រុកកំណើតមកពីខាងណាដែរ?

ខ: គាត់ស្រុកកំណើតនៅអំពៅព្រៃនេះហិ!!

ក: គេហៅអីគេ ភូមិអំពៅព្រៃ!!!

ខ: ហ្នឹងហើយ!!!ភូមិអំពៅព្រៃ!!

ក: ស្រុកកណ្ដាលស្ទឹងខេត្តកណ្ដាលយើងនឹង!!

ខ: នឹងហើយ!!

ក: នៅខាងនេះនិងអី?

ខ: ហ្នឹងហើយជាមួយតែគ្នាហ្នឹង!!!

ក: ចុះអ្នកមីងស្រុកកំណើតនៅឯណាដែលខ្ញុំភ្លេចសួរ?

ខ: ស្រុកកំណើតរបស់ខ្ញុំនៅទីហ្នឹងដែរទេតើ!!

ក: អំពៅព្រៃ អញ្ចឹងអ្នកកើតនៅអំពៅព្រៃទេហេ៎!!!ឪពុកមួយទៀត!!

ខ: ឪពុករបស់ខ្ញុំជីតារបស់គាត់ឈ្មោះអ៊ុន!!

ក: ប៉ុន្តែណាស់ និយាយថានេះណាស់!! ឪពុកអ្នកមីងគាត់ឈ្មោះអ្វី?

ខ: ប៉ូច!!

ក: ប៉ូវ?

ខ: ចា៎!!!

ក: អីគេប៉ូវដែរអ្នកមីង?

ខ: អ៊ុន!!

ក: អ៊ុន ប៉ូវ!!!ខ៖ ចា៎!!! ក៖គាត់អ្នកស្រុកមកពីអំពៅព្រៃដែលរឿងអត់?

ខ: ហ្នឹង!!! អំពៅព្រៃនឹងទេតើស្រុកគាត់នៅទីហ្នឹង!!!

ក: ចា៎!!! អញ្ចឹងទាំងឪពុកម្ដាយទាំងអ្នកមីងបងប្អូនអ្នកមីងនេះទៀតសុទ្ធតែអ្នកនៅស្រុក នៅភូមិអំពៅព្រៃស្រុកកណ្ដាលស្ទឹងខេត្តកណ្ដាលហ្នឹង!!!មីងណោះ?ខ៖ចា៎!!!ក៖គេហើយឃុំអ្វីអ្នកមីងនៅទីហ្នឹង?អត់មានឃុំគេហៅឈ្មោះអ្វីទេ?

ខ: នៅទីនោះឃុំមិនដឹងឈ្មោះអ្វីទេ!!!

ក: មិនមែនតាដោលនោះទេអី??

ខ: ហ្នឹងហើយនឹងហើយតាដោលទឹកនឹមហ្នឹង!!

ក: អ្នកមីងតើអ្នកមីងមានអានុស្សាវរីយ៍ ដូចជាអត្តចរិតរបស់ម្ដាយអ្នកមីងគាត់ជាមនុស្សយ៉ាងម៉េចដែលអ្នកមីង?

ខ: ម្ដាយរបស់ខ្ញុំស្លូតណាស់។

ក: យ៉ាងម៉េចទៅអ្នកមីងស្លូតនិង?

ខ: តែប្ដីគាត់មានស្រីនិងមិនដែររករឿងយកប្រពន្ធចុងអីមកនៅ គាត់អត់ចេះមាត់អត់ចេះក៏អីទេ!!

ក: ខ្ញុំវិញគ្មានទេងាប់តែរៀងៗខ្លួនតែឥឡូវហ្នឹងហើយ!!

ខ: អត់ បានកូន 2 មកនៅដេកនៅជាមួយគ្នាអញ្ចឹងម៉ែខ្ញុំមួយខាងតានៅប្រឡោះកណ្ដាលប្រពន្ធប្រពន្ធរបស់គាត់សំរានសងខាង!!

ក: មិនដែលទេអ្នកមីង។

ខ: អត់ទេម្ដាយខ្ញុំស្លូតណាស់!!

ក: តែទោះតែជាស្លូតយ៉ាងម៉េចក៏ឈឺចាប់ដែរអ្នកមីង??

ខ: អត់ទេគេឈឺចាប់ឈឺដែរនិងប៉ុន្តែមិនដឹងធ្វើយ៉ាងម៉េចគាត់អត់មាត់អត់កអីទេ!!

ក: ហេ អានិងស្លូតពេកហើយអត់បានទេ អត់បានទេ!!

ខ: អត់ គាត់ស្លូតណាស់ ម្តាយរបស់ខ្ញុំនោះ!!

ក: ងាប់ហើយ ហើយប្ដីមានស្រីយកមកដីហើយគាត់នៅប្រឡោះកណ្ដាលប្រពន្ធទាំងសងខាងទៀតដល់ថ្នាក់ហ្នឹងអត់មានអីទៀតនៅស្លូតទៀត??

ខ: អត់ទេបើអញ្ចឹងមកមកប្រពន្ធនិយាយថាបងបងៗចឹងទៅ អញ្ចឹងមានអង្ករមានស្អីយកមកអញ្ចឹងទៅបងអែមទៅផ្អែមកអត់ចេះជេរអត់ចេះជេរគ្នាអីទេ!!ក៖ហ៊ឺ!! ក៖មកប្រពន្ធចុងរាងឆ្នាស់បន្តិចដែរ!!បើម្ដាយខុសខ្ញុំស្លូតណាស់!!

ក: ហើយប្រពន្ធចុងនិងក៏ចេះតែមកដែរលោកអើយប្រុសមួយកំនរក៏មិនព្រមយក។

ខ: ថាដូចបងប្អូនអាញ់ចឹង!!

ក: ពិបាកអញ្ចឹងទោះរាប់អានដូចជាបងប្អូនបង្កើតអោបប្ដីតែមួយគ្នាមិនកើតទេអ្នកមីង??

ខ: មានប្ដីជាមួយគ្នាគាត់មកទីនេះរាល់ថ្ងៃទេណាស់!! ក ៖ ចា៎!! ខ៖អ៊ុតកន្លះខែអញ្ចឹងគាត់មកម្ដងណាស់!!

ក: អញ្ចិងឪពុករបស់អ្នកមីងមានប្រពន្ធពីរ?ខ៖ចា៎!! ក ៖យកប៉ុន្មានមករឿងតាំងពីអ្នកមីងនៅពីតូចឬក៏យ៉ាងម៉េចដែលបានឈប់??

ខ: ហ៊ឺ!! ខ្ញុំមានប្ដីហើយ!!!

ក: ទាល់តែអ្នកមានប្ដីទៀត?

ខ: ចា៎!!

ក: ចំខ្លាំងបាត់!!ចិត្តអើយចិត្តត្រជាក់ដល់កហើយស្រួលដល់ហើយមិនចាំអ្វីទៀតពីម្ដាយអត់អ្នកមីងមែនទេ?

ខ: មិនសូវចាំទេ។

ក :រូបសៀវម៉ីដែលដើម្បីចិញ្ចឹមអ្នកមីង?

ខ: ម្ដាយរបស់ខ្ញុំឬ?ក៖ចា៎!!ខ ម្តាយរបស់ខ្ញុំលក់ចាប់ហួយ!!

ក: តាំងពីដើមមកលក់ចាប់ហួយ?

ខ: ចា៎!!គាត់លក់ចាប់ហួយលក់ប៊ីយ៉ែលក់ស្រាអើរកាលពេលនឹងអត់មានប៊ីយ៉ែរ អីទេមានតែស្រាថ្នាំស្រាសនិង!!

ក: គេបិទអីអញ្ចឹងទៅអ្នកមីងណោះ??

ខ: ហ្នឹងហើយ គេបិតអីអញ្ចឹងទៅលក់បារីលក់នំអ្វីទៅលក់ទៅ!!

ក: ចា៎ ហើយ ចុះឪពុករបស់អ្នកមីងគាត់រកស៊ីអ្វីដែរ?

ខ: ឪពុករបស់ខ្ញុំពីនេះហេ៎?

ក: ពីសង្គមមក!!

ខ: មិនសូវដឹងដែរមិនដឹងថាគាត់រកអ្វីទេច្រើនតែដើរលេងតែអាប៉ោង!!

ក: បានលុយពីណាទៅលេងអាប៉ោងតែរហូតទៅអ្នកមីងយកតែពីម្ដាយអ្នកមីងទៅលេងរហូតមីង?

ខ: គាត់អត់គាត់អត់យកទេគាត់លេងឈ្នះៗចឹងទៅទៅគាត់ទុកខ្លះៗចឹងទៅគាត់ឲ្យមកប្រពន្ធខ្លះៗចឹងទៅណាស់!!

ក: អ្នកមីងខ្ញុំមិនជឿថាអាប៉ោងអង្គុយតែឈ្នះរហូតទេយ៉ាងម៉េចទេអ្នកមីងែនេះមានចាញ់ដែរហើយ!!!

ខ: ហ្នឹងហើយមានចាញ់មានឈ្នះ។

ក: នៅគេនៅជិតផ្ទះរបស់ខ្ញុំអស់ដីអស់អីរលីងហើយ!!!លេងពេក!!

ខ: គាត់លេងតែភ្លេងមិនធំទេ!!

ក: ហ្ហ៎!! គាត់លេងគាត់ចាស់ប្រមាណអញ្ចឹងអ្នកមីងណោះ??

ខ: នឹងហើយគាត់លេងបន្តិចល្មមៗចង់ទៅណាស់!!

ក: ច៎ាចា៎!!អញ្ចឹងអ្នកមីងម្ដាយរបស់អ្នកមានដូចជាគាត់ចរិតគិតតែពីស្លូតៗ អញ្ចឹងមករហូតហ្មង?

ខ: ស្លូតណាស់ម្ដាយរបស់ខ្ញុំ!!ម្ដាយថាបងប្អូននៅផ្ទះជិតសងខាងនិងមិនដែលជាឈ្លោះជាមួយគេយ៉ាងម៉េចទេ!

ក: ចេះឈ្លោះធ្វើអីអ្នកមីងបើប្ដីយកស្រីមកនៅផ្ទះគាត់មិនឈ្លោះផង!!

ខ: អត់អត់ចេះឈ្លោះ។

ក: មីងស្រលាញ់ជាងគេកន្លែងណាពីម្ដាយមកត្រង់ចំណុចណា?

ខ: ខ្ញុំហេ៎!!ក៖ចា៎!!ខ៖ខ្ញុំនៅទីនេះខ្ញុំស្រលាញ់ឪជាងគេ។

ក: ទៅស្រលាញ់ឪឪខូចនិងហេ៎?

ខ: ហ្នឹងហើយខ្ញុំស្រលាញ់ឪពុកជាងម្ដាយទៀតដល់ពេលឪពុកខ្ញុំខូចបានបានខ្ញុំចាប់ផ្ដើមស្រលាញ់ម្ដាយរបស់ខ្ញុំវិញម្តង!!

ក: អីយ៉ាស!!!

ខ: មានស្វាមីហើយក៏ខ្ញុំនៅតែមកដេកឱបគាត់ដែរបាត់មិនបានម៉ង!!!

ក: និយាយទៅចំណុចកន្លែងណារបស់ម្ដាយដែលធ្វើអោយអ្នកមិននឹកស្រណោះស្រលាញ់គាត់ជាងគេខ្ញុំដឹងហើយថាគាត់ចិត្តល្អតែមានចំនុចណាដែលអ្នកមីងចាំគាត់ហើយដក់ជាប់ក្នុងចិត្តថាមិនអាចបំភ្លេចបាន?

ខ៖ដល់នឹកឃើញថាអញ្ចេកយើងកាលពីនៅជំនាន់ប៉ុលពតឪពុកអញ្ចឹងគាត់ទៅលេងអាប៉ោងលេងអីអញ្ចឹងមកបានលុយបានអីមកគាត់ដាស់អោយរាប់អញ្ចឹងទៅណាស់!

ក: បានលុយបានអីខ្លះៗចឹងទៅអ្នកមីងណោះ??

ខ: នឹងហើយឲ្យរាប់អានចង់ទៅអោយទុកហើយអោយម៉ែរបស់ខ្ញុំអាណាដុំដុំអញ្ចឹងទៅគាត់ឲ្យយើង 40000 50000អញ្ចឹងទៅ100000អញ្ចឹងទៅ!!!ចេះតែនឹកឃើញដល់ពេល ចុះម្ដាយក៏ទៅរកអ្វីគាត់នៅតែលក់ចាប់អីៗកំប៉េកកំប៉ុកអារម្មណ៍និងមិនសូវនឹកឃើញស្រឡាញ់ ដូចនឹកមានស្រឡាញ់ដែរប៉ុន្តែវានឹកឃើញស្រលាញ់ស្រលាញ់ដូចមិនដូចស្រលាញ់ឪពុក ស្រលាញ់របស់ខ្ញុំតាំងពីខ្ញុំដឹងក្តីមកខ្ញុំស្រលាញ់ឪពុកខ្ញុំជាង។ចង់បើបងប្អូនមានរវល់ទៅណាកាលមួយស្របក់ស្រករគាត់នឹងមិនដើរ!!! ក៖ចា៎!!!ខ៖ ពរទៅហើយអត់ដែលអោយកូនដើរទេ!!

ក៖ ហ៊ឺ ស្រលាញ់ពេកមីងណោះ?

ខ៖ ហ្នឹងហើយ ឪពុកខ្ញុំក៏ស្រលាញ់ខ្ញុំដែរ!!

ក៖ ចា៎!!ហើយដល់ពេលស្រលាញ់អ៊ីចឹងមីងរឹតតែស្រលាញ់គាត់ខ្លាំងថែមទៀតយកទៅណាយកទៅជាមួយអីអ៊ីចឹងទៅអ្នកមីងណោះ?

ខ៖ ហ្នឹងហើយ!!ទៅណាក៏យកទៅដែរ!!

ក៖ តែដល់ពេលទៅចាក់អាប៉ោងអត់យកទៅទេ??

ខ៖ អត់!! បើចាក់អាប៉ោងបើឈ្នះវិញហា៎!!បងញ៉ុមបងប្រុសបងស្រីហ្នឹងទៅហៅអត់មកទេ!!ក៖ហ៊ី!!ខ៖ បើខ្ញុំទៅហៅភ្លេតមកភ្លាម វេចមកហើយអាក្រមា អើរកាលហ្នឹងយើងមានអី កាលហ្នឹងដក់ក្រមាហ្នឹង!!ក៖ចា៎!!ខ៖ ដក់តែក្រមាតើ!!

ក៖ ហើយដល់ពេលហ្នឹងកាលពេលលេងឈ្នះកាលហ្នឹងពួកគេអត់មានគប់គួនអីដែរហី??

ខ៖ អត់អីទេ!!

ក៖ ឈ្នះមករៀងៗខ្លួនអីទៅ អត់មានអ្នកណាគេតាមអីទេហេ?

ខ៖ ហ្នឹងហើយ ចុះបើកូនឈ្នះកូនយកទៅ មេចាញ់ ចាញ់ក្រោកទៅ!!ក៖ចា៎!!ខ៖ ដល់ពេលមេឈ្នះអញ្ចឹងទៅមេក្រោកទៅ!!ក៖ហ៊ី!!ខ៖ មានអី!!

ក៖ ម្តងម្នាក់អ៊ីចឹងទៅ យកលុយអោយគ្នាម្តងម្នាក់!!

ខ៖ ហ្នឹងហើយម្តងម្នាក់តើ!!

ក៖ ចិញ្ចឹមគ្នាតើពួកគាត់!!

ខ៖ ហ្នឹងហើយ!!

ក៖ អ្នកមីងមានដឹងថាចាំដូចជាឪពុកអ្នកមីងគាត់ជាមនុស្សចរិកយ៉ាងម៉េចដែរ ដឹងហើយថាមានស្រី យកស្រីមកផ្ទះ រកចាក់អាប៉ោង!!ហើយម៉េចទៀត?

ខ៖ ហ្ហ៎ ឪពុកញ៉ុម ឪពុកញ៉ុមកាចណាស់!!

ក៖ កាចខ្លាំងមីងហេ??

ខ៖ បើតា បើឪគាត់វិញរឹតតែកាចជាងគាត់ទៅទៀត!!បើពេលហ្នឹងញ៉ុមឮសូរម៉ែញ៉ុមគាត់និយាយទេដែរថាណាស់!!!!ក៖ចា៎!!ខ៖តាគាត់កាចណាស់អោយទៅឃ្វាលគោ!!ទៅឃ្វាលគោ មិនមែនទៅឃ្វាលគោអាឡែងទៅលេងប្រលែងគោចោល លេងកៅស៊ូ ហើយគោចូលទៅស៊ីបន្លែគេហហ្ហ៎!!ក៖ចា៎!!ខ៖ មកវិញចាប់ពន្យួរជើងឡើងលើ!!

ក៖ អូយ!!ពិបាកណាស់មីង!!

ខ៖ អាក្រក់ណាស់!!ក៖ចា៎!! ខ៖តាគាត់កាចណាស់!!

ក៖ ចា៎ ដូចថាប្រមានអីអ៊ីចឹងទៅមីងណោះ?

ខ៖ ​ហ្នឹងហើយ!!

ក៖ កុំអោយកូនខូច!!

ខ៖ ចុះអាឡែងតែលេងហ្ហ៎ ភ្លេចគោ!!

ក៖ ចា៎!! អញ្ចឹងមីងក្រៅពីលេងអាប៉ោងហើយយកលុយមកអោយម៉ែមីងគាត់មានដែលឃើញគាត់លេងអីគេទៀតទេ!!ហាដូចរបៀបថារកស៊ីអីគេផ្សេងទៀតទេ?ឪហា៎?

ខ៖ គាត់អត់មានធ្វើអីទេផងទេ លេងតែអាប៉ោងអីគាត់អញ្ចឹងទៅ គាត់មិនចេះអត់ទេ មុខរបរគាត់ពីរបីមុខហ្ហ៎!! តែគ្រាន់តែថាយើងវាមិនសូវដឹង!!ក៖ចា៎!!ខ៖ហ្នឹងហើយ!!

ក៖ មីងពេលដែលនៅជាមួយម៉ែជាមួយប៉ាហ្នឹងតែពួកគាត់ដែលធ្វើស្រែធ្វើចំការទេអីអត់ទេអ្នកមីង?

ខ៖ ធ្វើតើ!!

ក៖ ធ្វើហេ?ខ៖ចា៎!!ក៖ ចុះដែលឡើងត្នោតឡើងអីអត់អ្នកមីង ឡើងទៅកាប់អីទេ?

ខ៖ អត់ គាត់អត់ដែលឡើងត្នោតទេ!!ធ្វើតែស្រែ!!

ក៖ ស្រែ!!

ខ៖ស្រែ!!ចា៎!!

ក៖ និយាយទៅធ្វើទាំងពីររដូវ ប្រាំងហើយនិងវស្សា?

ខ៖ហ្នឹងហើយ គាត់ធ្វើប្រាំងផងធ្វើវស្សាផង!!ក៖ ចា៎!!ខ៖ ស្រូវគាត់ណែនៗជង្រុក មានអាស្រូវលក់មានអាស្រូវហូបផ្សេងអាលក់ផ្សេង!!

ក៖ហ្នឹងហើយ!!

ខ៖ មានអាស្រូវហូបហ្នឹងដាក់មួយជង្រុក!!ចង់ប៉ុនផ្ទះញ៉ុមអាស្រូវហូបនេះ​មួយជង្រុកហ្នឹងហិ!!

ក៖សំរាប់ពេញមួយឆ្នាំតែម្តងអ្នកមីងណោះ?

ខ៖ ហ្នឹងហើយ!! មួយឆ្នាំទល់មួយឆ្នាំតែម្តង អាស្រូវហូបហា៎!!ក៖ចា៎!!ក៖ ហើយអាស្រូវលក់ហ្នឹងដាក់មួយជង្រុកផ្សេង!!ទៅ!!

ក៖ និយាយទៅនិយាយពីជំនាន់មីងជំនាន់មុនហា៎ ដាំដុះអីហា៎ គ្រាន់បើណាស់មីងណោះ?

ខ៖ ហ៊ីដាក់ទៅដឹងតែបានតែម្តង ចាស់ៗពីពេលមុនស្រូវអីវ៉ាន់ធ្វើ ធ្វើបានធ្វើបានតែម្តងហ្នឹងណាស់!!

ក៖ ចា៎!! តែដល់ពេលឥលូវអ្នកមីងមិនបាច់លូកទេបន្លែមីងឯងដឹងយ៉ាងម៉េចទេ គេផ្សាយពត៌មានឥលូវថានៅប្រទេសវៀតណាមណាស់!!

ខ៖ ហ្នឹងហើយ!!

ក៖ គេល្បីថាគាត់ហ្នឹងណាស់ ប្រទេសហ្នឹងណាស់ ដាំបន្លែដាក់គីមីច្រើនខ្លាំងពេក ដល់ពេលឥលូវមកដាក់អោយមកនៅខ្មែរយើង!!

ខ៖ឥលូវឃើញទេហេ ខ្មែរយើងហូបទៅម្នាក់ៗសុទ្ធតែ!!

ក៖ ហហ្នឹងហើយឈឺ!!

ខ៖សុទ្ធតែ មិនបាច់ថាបន្លែអីគេទេ ថាតែឪឡឹកហ្នឹងក៏ឥឡូវក៏ហូបទៅពុលដែរ!!

ក៖ ហ្នឹងហើយ!!

ខ៖ មើលយប់មិញកន្លែងធ្វើការខ្ញុំហ្នឹង មិនគាត់ទិញឪឡឹកកន្លះឡូទៅ យកទៅអោយកូន ចែកកូនចែកម៉ែ ដល់តែអាម៉ែគា់តអត់ទាន់ហូបអាកូនហ្នឹងពុះហូបហ្ហ៎ ចុកផង!!ក៖ចា៎!! ខ៖ រាគផង!!យកទៅពេទ្យទាំងយប់!!ក៖ហ៊ី!!ខ៖ ដល់តែខ្ញុំអាណេះទិញឪឡឹកយកមកមួយដែរហ្នឹង!!ក៖ចា៎!!ខ៖ ទិញយកមកអោយណេះដល់អារម្មណ៍នឹកឃើញផ្ទះដែរហ៊ីទិញឪឡឹកអោយប៉ុននេះមួយហូបទៅមិនដឹងថានាំគ្នាយ៉ាងម៉េចទេ!!

ក៖ ចា៎!! អញ្ចឹងអ្នកមីងសព្វថ្ងៃអ្នកមីងនៅធ្វើការដែរអ្នកមីងណោះ?

ខ៖ ញ៉ុមនៅធ្វើការតើ!!ធ្វើយប់។

ក៖ អ្នកមីងធ្វើការអីគេវិញ?

ខ៖ អនាម័យ!!

ក៖ ហ្ហ៎ នៅឯណាវិញអ្នកមីង?

ខ៖ នៅហាងតាខ្មៅយើងនេះ!!

ក៖ ហ្ហ៎!!ហើយពេលទៅពូជិះម៉ូតូជូនទៅណោះអ្នកមីងណោះ?

ខ៖ កូន!!ជូនទៅណោះ!!

ក៖ ចា៎ អញ្ចឹងគេមានអោយថ្ងៃឈប់ថ្ងៃអីទេអ្នកមីង?

ខ៖អត់មានថ្ងៃឈប់ទេ!!ទាល់តែយើងមានអីរវល់អញ្ចឹងយើងសុំគេឈប់ទៅ។

ក៖ចុះសៅរ៍អាទិត្យអត់បានឈប់ទេអ្នកមីងហេ?

ខ៖ សៅរ៍អាទិត្យក៏អត់ដែរ!!យើងធ្វើយប់ហ្នឹងហេ!!

ក៖ ប៉ុន្តែក៏វាអត់សូវហត់ដែរអ្នកមីងហេ?

ខ៖ ហ៊ីភ្ញៀវចេញច្រើនហត់ដែរ!!

ក៖ហ្ហ៎!!ដល់តែពេលម៉ោងប៉ុន្មានបានគេអោយឈប់សំរាកអ្នកមីង?

ខ៖ សំរាកហេ?ក៖ចា៎!!ខ៖ ម៉ោង៣។

ក៖ បានមកផ្ទះវិញមក?

ខ៖ ហ្នឹងហើយ ចង់មកផ្ទះមកមក ចង់អត់មកផ្ទះនៅសំរានហ្នឹងសំរានទៅ!!

ក៖ ហ្ហ៎!! អ៊ីចឹងបានគេងនៅទីនោះដែរ!!

ខ៖ ហ្នឹងហើយ!!

ក៖ តែម៉េចទៅអ្នកមីង? តែចូល ចូលម៉ោងប៉ុន្មាន?

ខ៖ ចូលហេ?ក៖ចា៎!!ខ៖ ហ៊ីតាមភ្ញៀវចូលទេ ម៉ោង១២ ម៉ោង១!!

ក៖ អ៊ីចឹងមីងចាប់ផ្តើមទៅធ្វើការតែម្តងម៉ោងប៉ុន្មានគេអោយចូលហា៎?

ខ៖ ចូលម៉ោង៣ ម៉ោង៤!!

ក៖ តែឥលូវម៉ោងច្រើនហើយហ្នឹងអ្នកមីង?

ខ៖ ឥលូវម៉ោងមួយកំនរហើយហ្នឹង ប៉ុនវាមិនទាន់បានទៅផង!!

ក៖ ហ្ហ៎!!អ្នកមីង!!

ខ៖ អាឡែងតែខ្យល់!!

ក៖ តែសុំគេ គេអត់ថាអីដែរអ្នកមីងណោះ?

ខ៖អត់អីទេ!!

ក៖ ចា៎!!តែអ្នកមីងញ៉ុមសុំពេលបន្តិចទៅអ្នកមីងណោះដើម្បីប្រវត្តិទៅថ្ងៃក្រោយយូរអង្វែងតែម្តងហ្នឹងទេអ្នកមីងណាស់!!ចា៎!!ចង់អោយអ្នកមីងរៀបរាប់ពីជីវិតអ្នកមីងទាំងអស់!!អូខេអញ្ចឹងអ្នកមីងយាយខាងម្តាយគាត់ឈ្មោះអីគេវិញអ្នកមីង?

ខ៖ ឈ្មោះតា!!

ក៖ យាយហា យាយអីគេ?

ខ៖ តាសៅ យាយដុក។

ក៖ មីងស្គាល់ត្រកូលគាត់ទាំង២នាក់ទេ?

ខ៖ អត់ស្គាល់ ស្គាល់តែតាយាយ។

ក៖ មីងកើតទាន់ពួកគាត់តើមែនទេ?

ខ៖ អត់ទាន់ផងហ្នឹង!!

ក៖ អត់សោះម៉ង?

ខ៖ មិនមានទាន់ឯណា!! ខូចអស់ហើយហ្នឹង!!

ក៖ ហើយម៉ែមានដែលប្រាប់អីគេទេពីតាពីយាយ?

ខ៖ អត់ដែលសួរអត់ដែលអីផង!!

ក៖ ចា៎ ហ្ហ៎!!គាត់ក៏មិនដែលប្រាប់ទៀត?

ខ៖ ចា៎ ចុះបើគាត់ខូចអស់ហើយ!!

ក៖ តែសុទ្ធតែអ្នកមកពីអំពៅព្រៃហ្នឹងដែរអ្នកមីងហេ?

ខ៖ ហ្នឹងហើយស្រុកគាត់នៅទីហ្នឹង!!

ក៖ ចា៎!!ហើយអ្នកមីងសំរាប់នេះវិញសំរាប់ជីដូនជីតាខាងឪពុក គាត់ឈ្មោះអីគេកើតទាន់ពួកគាត់ទេខាងឪពុក មិញខាងម្តាយអត់ទាន់ហើយអ្នកមីងណោះ?

ខ៖ អត់ទាន់ទាំងសងខាង!!

ក៖ ហើយឪមានដែលរៀបរាប់ប្រាប់ពីជីដូនជីតាអីចរិកម៉េចអត់អីអត់?

ខ៖ អត់អត់!!

ក៖ ចា៎!!

ខ៖ តែរូបថតតែមុខមិនស្គាល់ផង តែរូបថតមិនដឹងយ៉ាងម៉េចផង!!

ក៖ ហើយពួកគាត់ស្លាប់តាំងពីជំនាន់ណាទៅមីងបានជាអញ្ចឹង?ដោយសារមីងញ៉ុមដឹងថាអ្នកមីងកើតឆ្នាំ១៩៦០ជាងហើយនេះហិ!!

ខ៖ ហ្នឹងហើយ ខាងឪពុកញ៉ុមអត់ដែលស្គាល់ទេ!!អត់ដែលទាន់ទេ!!ក៖ចា៎!!ខ៖ អត់ដឹងមុខតាអាម៉េចអត់ដឹងមុខយាយអាម៉េចផង។

ក៖ ហ៊ី!!ហើយក៏មិនដែលប្រាប់ទៀត!!

ខ៖ ហ្នឹងហើយ បើខាងម៉ែញ៉ុមអាហ្នឹងទាន់!!ទាន់តាញ៉ុម ។

ក៖ ហ្នឹងហើយ!! ទាន់តាដែលតើហី?ខ៖ចា៎!!ក៖ តាឈ្មោះតាអី?

ខ៖ តាសៅ!!

ក៖ ហើយមីងម៉េចដែរតាហ្នឹងម៉េចដែរគាត់!!គាត់ស្លាប់យូរឆ្នាំនៅ?

ខ៖ គាត់ស្លាប់យូរហើយ!!

ក៖ មុនរបបប៉ុល ពតឬក៏ក្រោយមីង?

ខ៖ ហ៊ីមុនអាពតទៀតហ្ហ៎!!

ក៖ យូរហើយហ្នឹងអញ្ចឹង!!

ខ៖ ហ្នឹងហើយតាំងពីញ៉ុមនៅទូចៗមិនទាន់ណ្ណោះនៅប៉ុនអាតូចនេះ!!

ក៖ ហើយគាត់ស្លាប់អាយុប៉ុន្មានវិញ?

ខ៖ អត់ដឹងគាត់ស្លាប់អាយុប៉ុន្មានផង!!

ក៖ ចា៎!! ហើយម៉េចដែរតាហ្នឹងកាចទេមីង អត់អីដែរណាហី?

ខ៖ ហ៊ីមិនសូវដឹងដែរនៅទូចពេក!!

ក៖ តាខាងឪហេ?

ខ៖ ចា៎តាខាងម៉ែ!!

ក៖ តាខាងម៉ែ!!តែពេលមុនមីងប្រាប់ថា មុននឹងប្រាប់ញ៉ុមថាតាខាងពុក ឪកាចជាងឪទៀត!!

ខ៖ ហ៊ីអាហ្នឹងគាត់និយាយទេ!!

ក៖ ហ្ហ៎!!ហ្នឹងហើយ!!

ខ៖ ហ្នឹងឪពុកញ៉ុមគាត់និយាយទេណាស់!!

ក៖ ថាតាកាចជាងគាត់ទៀតហេ?

ខ៖ កាច!!

ក៖ ហ្នឹងហើយ!! អ្នកមីងមានបងប្អូនដែលរស់នៅប្រទេសក្រៅអីទេអ្នកមីង?

ខ៖ អត់មានទេញ៉ុម!!

ក៖ អញ្ចឹងនៅទីនេះ !!អ៊ីចឹងម្នាក់ៗមានដែលអ្នកណាគេមានកូនក្មួយអីទៅធ្វើការនៅថៃនៅអីទេមីង?

ខ៖ អត់មានទេ ក្មួយៗញ៉ុមអត់មានអ្នកណាទៅផង!!

ក៖ ចា៎!!ហ្នឹងហើយ!!អញ្ចឹងអរគុណអ្នកមីងដើម្បីអោយញ៉ុមសំភាសន៍អំពីជីវិតរបស់អ្នកមីងពីប្រវត្តិក្រុមគ្រួសារហ្នឹងហើយ អ៊ីចឹងអរគុណណាស់មីងណាស់!!

ខ៖ ចា៎។